ભાજપે સરકાર ચલાવવા એ સમયગાળામાં ઘણા બધા સમાધાન કરવા પડયા હતા. નરેન્દ્ર મોદીએ જ્યારે પૂર્ણ બહુમત સાથે સત્તાનું સુકાન સંભાળ્યું ત્યારે સંઘના વિરોધીઓ માટે એક વણપુછાયેલા પ્રશ્નનો જડબાતોડ મૌન જવાબ હતો કે જુઓ અત્યાર સુધી અમારું અપમાન, અવહેલના કરી હવે અમારો સત્તાવાર સ્વયંસેવક, અમારો પૂર્ણકાલીન પ્રચારક દેશના વડા પ્રધાન બનીને બેઠા છે. સંઘની સિસ્ટમમાં પ્રચારકનું ખૂબ જ મહત્ત્વ છે.